Կամուրջ դեպի Տերաբիթիա
Կամուրջ դեպի Տերաբիթիա, (), 2007 թվականին նկարահանված ամերիկյան ֆիլմ։ Հարմար է ընտանեկան դիտման համար։ Քեթրին Պետերսոնի համանուն գրվածքի էկրանավորում։ Ֆիլմում պատմվում է տասամյա Ջեսս Աարոնսի և Լեսլի Բերքի պատմությունը, ովքեր ստեղծում են հեքիաթային Տերաբիթիա և այնտեղ անցկացնում իրենց ժամանակը (ծառի վրայի լքված տանը)։

Սցենարի հեղինակենրից մեկը Քեթրին Պետերսոնի որդի Դևիդ Պետերսոնն է։ Ֆիլմի աշխատանքները սկսվել են 2006 թվականի փետրվարին և ավարտվել են նույն թվականի նոյեմբերին։ Ֆիլմի նկարահանումը տեղի է ունեցել Նոր Զելանդիայում և տևել է 60օր, սակայն ֆիլմի մոնտաժը մի քանի ամիս է տևել։ 2007 թվականին ֆիլմը ստացել է «Իսկապես հուզիչ ֆիլմ» (Truly Moving Picture Award) մրցանակ։

Սյուժե 
Ֆիլմը պատմում է դեռատի Ջեսս Աարոնսի մասին, ով ամբողջովին ընկղմված է իր պատանեկան աշխարհի մեջ։ Նա տխուր անձնավորություն է, չունի ընկերներ, դպրոցում անընդհատ նրան ճնշում են մյուս երեխաները։ Ջեսսի ծնողները աղքատ են, և նա չունենալով իր համար հագուստ, ստիպված է հագնել մեծ քույրերի փոքրացած հագուստները։

Ջեսսի կյանքի միակ ուրախությունը նկարչությունն է։ Ցանկանալով գոնե ինչ-որ բանում աչքի ընկնել, նա մասնակցում է դպրոցում կազմակերպվող վազքի մրցույթներին, սակայն նրան հաղթում է Լեսլի անունով մի աղջիկ։ Լեսլին իրենց դասարանի նորեկն էր, ով մի քանի օր առաջ էր ընտանիքով տեղափոխվել Ջեսսիենց քաղաք՝ բնակվելով նրանց հարևանությամբ։

Սկզբում Ջեսսը խուսափում էր Լեսլիից, սակայն շուտով նրանք ընկերներ են դառնում, պատմելով իրար միմյանց գաղտնիքները։ Ջեսսը Լեսլիին ցույց է տալիս իր նկարած երևակայական նկարները։ Մի օր Ջեսսը և Լեսլին դպրոցից տուն գնալիս որոշում են գնալ անտառ, իսկ մինչ անտառ մտնելը նրանք պետք է անցնեն գետ՝ որի վրա կամուրջ չկա և միայն մեկ պարան է կախված որով էլ նրանք մտնում են անտառ, իսկ անտառում ծառի վրա կա մի լքված տնակ։ Այդ տունն էլ դառնում է նրանց գաղտնի վայրը, որի մասին միայն նրանք գիտեն։ Այնտեղ նրանք ստեղծում են կախարդական աշխարհ և այն անվանում Տերաբիթիա։

Դպրոցում Ջեսսը և Լեսլին պայքարում են իրենցից մեծ աշակերտների դեմ, ովքեր նվաստացնում են փոքր աշակերտներին և նրանից գումար կորզում։ Լեսլին Ջեսսի ծննդյան կապակցությամբ նվիրում է ներկեր, Ջեսսի համար նվերը բավականին թանկ է լինում (Ջեսսի ծնողները ֆինանսական խնդիրներ ունեն և նրան նվիրել են էժան խաղալիք), սակայն նա ուրախությամբ է ընդունում այն, իսկ Ջեսսը որպես փոխադարձ նվեր նրան նվիրում է շուն, որի մասին նա վաղուց էր երազում։

Մի օր Ջեսսի դպրոցի երաժշտության ուսուցչուհի՝ Էդմոնդսը նրան հրավիրում է գնալ թանգարան և Ջեսսը սիրով ընդունում է նրա հրավերը, մի պահ Ջեսսը մտորումների մեջ է ընկնում և որոշում է Լեսլիին էլ հրավիրել սակայն հետո մտափոխվում է։ Վերադառնալով տուն նա սարսափելի նորություն է իմանում։ Մինչ նա եղել է թանգարանում, Լեսլին գնացել է անտառ որպեսզի տեսնի թե Ջեսսը այնտեղ է և գետի վրա կախված պարանով անցնելիս՝ պարանը կտրվում է՝ Լեսլին ընկնում է ջուրը և գլուխը հարվածում քարին ու մահանում։

Ջեսսը շատ ծանր է տանում նրա կորուստը։ Լեսլիի մահվան մեջ նա մեղադրում է իրեն, ասելով որ եթե նա նրանել հրավիրեր թանգարան այդ ողբերգությունը չէր պատահի։ Ջեսսը գնում է անտառ և տեսնում է որ գետի պարանը կտրված է և նա ցանկանում է ետ կանչել Լեսլիին։ Այնտեղ նա գտնում է իր հորը որը մխիթարում է նրան և համոզում որ նա ոչ մի բանում մեղավոր չէ։ Լեսլիի մահից անցնում է մի քանի օր՝ Ջեսսը կրկին վերադառնում է անտառ՝ գետի վրա կառուցում կամուրջ և այնտեղ հրավիրում իր կրտսեր քրոջը առասպելական ուղևորության։ Նախկինում նա միշտ մերժել է քրոջ անտառ գալը, համարելով որ նա դեռ փոքր է և Տերաբիթիան միայն պետք է լիներ իրենը և Լեսլիինը։ Բայց Լեսլիի մահից հետո Տերաբիթիան ունեցավ նոր արքայադուստր և թագավոր։

Դերերում

Ծանոթագրություններ

Արտաքին հղումներ 
 պաշտոնական կայքը 
 
 
 
 
 
 Կամուրջ դեպի Տերաբիթիա, հարցազրույց նկարահանող խմբի հետ .
 հարցազրույց Քեթրին Պատերսոնի հետ 
 Կամուրջ դեպի Տերաբիթիա Blu-ray Disc Review

Ամերիկյան արկածային ֆիլմեր
Ամերիկյան դրամա ֆիլմեր
Ամերիկյան ընտանեկան ֆիլմեր
Անգլերեն ֆիլմեր
2007 ֆիլմեր
Ամերիկյան ֆենտեզի ֆիլմեր
Գրական ստեղծագործությունների էկրանավորումներ
Դիսնեյյան ֆիլմեր
Paramount Pictures ֆիլմեր
Ամերիկյան ֆիլմեր
Walt Disney Pictures ֆիլմեր
Ամերիկյան ֆենտեզի արկածային ֆիլմեր
Ամերիկյան ֆիլմեր հասունացման տարիքի մասին
Ֆիլմեր ընտանիքի մասին
Summit Entertainment ֆիլմեր
2007 թվականի ԱՄՆ ֆիլմեր
Ֆիլմեր մահվան մասին
2000-ականների արկածային ֆիլմեր
Ամերիկյան ֆանտաստիկ ֆիլմեր
Ֆիլմեր դեռահասների համար
Ամերիկյան վեպերի էկրանավորումներ
2000-ականների դրամա ֆիլմեր